Metodismi Yhdysvalloissa

**Yhdysvaltalainen metodismi** käsittää monet kirkot ja kirkkokunnat, joiden opit ja käytännöt liittyvät liikkeen perustajaan John Wesleyhyn. Yhdysvaltalaisen metodismin suurin kirkkokunta on Yhdistynyt metodistikirkko, johon kuului 2000-luvun alussa noin 7 miljoonaa amerikkalaista. Yhdysvaltain väestöstä metodisteihin kuuluu arviolta noin 4,7 prosenttia väestöstä.

## Historia
Metodismin historia kattaa useita protestanttisia kirkkokuntia, jotka syntyivät 1700- ja 1800-luvuilla, mukaan lukien useat afroamerikkalaiseen kristinuskon perinteeseen liittyvät kirkot. Metodismilla oli merkittävä rooli laajan protestanttisen pyhitysliikkeen syntymisessä 1800-luvun puolivälissä ja lopulla.

### Alkuperä ja varhainen kehitys (1700–1800-luku)
Metodismi saapui Amerikkaan 1760-luvulla brittiläisten metodistisaarnaajien mukana. Ensimmäinen järjestäytynyt kirkko, Metodistinen episkopaalinen kirkko, muodostui vuonna 1784. Se perustettiin Baltimoren joulukonferenssissa. Alkuperäinen yhdysvaltalainen metodistikirkko jakautui orjuuskysmyksen vuoksi vuonna 1844 pohjoiseen ja eteläiseen metodistis-episkopaaaliseen kirkkoon, jotka toimivat vuoteen 1939 saakka. Kirkot jakoivat muutoin samanlaiset teologiset ja kirkolliset rakenteet ja yhdessä alueellisina kirkkoina muodostivat metodismista suurimman protestanttisen liikkeen Yhdysvalloissa 1800-luvulla sekä 1900-luvun alkupuolella.

Afroamerikkalainen African Methodist Episcopal Church perustettiin Richard Allenin johdolla vuoteen 1816 mennessä Philadelphiassa. Kirkkokunta hylkäsi rasistiset rajoitukset valkoisessa kirkossa. New Yorkissa perustettiin vuonna 1821 vapauden kirkkona ja orjuuden vastustajana tunnetu African Methodist Episcopal Zion Church.

Ensimmäinen mustien itsensä perustama ja johtama kirkko oli vuonna 1813 Peter Spencerin johdolla perustettu Union Church of Africans. Tämä kirkko jakautui 1860-luvulla Union American Methodist Episcopal Church- (1865) ja African Union First Colored Methodist Protestant Church-kirkkoihin (1866).

Metodistikirkko kasvoi voimakkaasti Charles Finneyn herätyksen aikana. Vuonna 1830 metodistikirkolla oli noin 470&nbsp;000 jäsentä. Herätysmielessä kirkko eli tuolloin aallonharjalla. Jatkuvat siirtolaisvirrat lisäsivät herätystyötä. Pappisjäsenten ja saarnaajien vaatimuksista äänioikeuden saamiseksi kirkon päätöksenteossa perustettiin Methodist Protestant Church vuonna 1830. Liike vastusti piispoille keskittynyttä valtaa. Vuonna 1840 perustettiin mustien haaraksi First Colored Methodist Protestant Church.

Wesleyläinen abolitionistinen Wesleyan Methodist Connection perustettiin vuonna 1843 Orange Scottin johdolla. Liike vastusti voimakkaasti orjuutta ja kannatti varhain naispappien vihkimistä. Vuonna 1852 etelän metodisteista erkaantui kongregationalistista seurakuntaoppia kannattanut Congregational Methodist Church.

Orjuuden vastustaminen korostui myös Free Methodist Churchin perustamisessa vuonna 1860. B. T. Robertsin johdolla perustettu kirkkokunta korosti orjuudesta vapautumisen lisäksi myös salaseuroista vapautumista ja maallisten huvitusten välttämistä. Eteläisen metodistis-episkopaalisen kirkon mustat jäsenet järjestäytyivät vuonna 1870 nykyisin Christian Methodist Episcopal Churchina tunnetuksi kirkkokunnaksi.

### 1800–1900-luku: Pyhitysliike, yhdistymiset ja jakautumiset
Metodismi synnytti 1860-luvulla pyhitysliikkeen, joka korosti toista siunausta ja pyhitystä. Monet ryhmät erosivat tai muodostuivat tästä.

Alma Whiten perustama pyhitysryhmä Pillar of Fire perustettiin vuonna 1917. Pyhitysliikkeessä muodostuivat pyhitys-helluntailainen Congregational Holiness Church vuonna 1921 Watson Sorrow'n ja Hugh Bowlingin toimesta. Samoin Pilgrim Holiness Church järejstäytyi vuonna 1922 ja fuusioitui myöhemmin Wesleyan Churchiksi. Mustien Kodesh Church of Emmanuel järjestätyi vuonna 1929.

Saksalaisten pietistien kirkko oli vuonna 1800 järjestäytynyt Philip Otterbeinin ja Martin Boehmin johdolla nimellä United Brethren in Christ. Tämä kirkko fuusioitui Evangelical Churchin kanssa Evangelical Church Brethren-kirkoksi.

Pohjoisen ja eteläisen metodistis-episkopaalisten kirkkojen sekä metodistis-protestanttisen kirkon suuri yhdistyminen tapahtui vuonna 1939. Vuonna 1968 tämä kirkkokunta fuusioitui edelleen pietististaustaisen Evangelical Church Brethrenin kanssa muodostaen Yhdistyneen metodistikirkon. Samana vuonna pyhityskirkkojen ryhmittymä fuusioitui Wesleyan Churchiksi. Pohjoismaisten pietistien perintöä on puolestaan jatkanut vuonna 1950 perustettu Evangelical Free Church of America.

1940-luvulla monet konservatiiviset ryhmittyivät omista emokirkkokunnistan. Southern Methodist Church erkaantui eteläisestä metodistis-episkopaalisesta kirkosta 1940 sekä Fundamental Methodist Conference (1942) ja Evangelical Methodist Church (1946) metodistikirkosta.

Ajanjaksolla monet mustat metodistikirkot järjestätyivät rasismia vastaan. Näitä kirkkoja olivat mm. Reformed Zion Union Apostolic Chuch (1882), Reformed Methodist Union Episcopal Church (1885) sekä Free Christian Zion Church of Christ (1905).

### Nykyaikaiset kehitykset ja jakautumiset
2000-luvulla liberaalien ja konservatiivien väliset kiistat (erityisesti LGBTQ+-kysymyksissä) johtivat uusiin jakautumisiin Yhdistyneessä metodistikirkossa. Vuonna 2022 konservatiivinen irtautuivat Global Methodist Churchiksi korostaen perinteistä wesleyläistä teologiaa.

Progressiivisuutta painottava ryhmä Liberation Methodist Connexion puolestaan irtautui vuonna 2020 keskittyen sosiaaliseen oikeudenmukaisuuteen ja inkluusioon.

## Kirkkokunnat
Yhdysvaltain metodistikirkkokunnat voidaan luokitella evankelikaalisiin metodisteihin, päälinjan metodisteihin sekä historiallisesti mustia edustaviin metodistikirkkokuntiin. Yhteensä metodisteihin kuuluu noin 3 prosenttia Yhdysvaltain väestöstä.

### Evankelikaaliset metodistit
Evankelikaaliset baptistit muodostavat alle prosentin Yhdysvaltain väestöstä. Merkittävin evankelikaalinen metodistikirkkokunta on Global Methodist Church. Tämän lisäksi evankelikaalisia metodisteja on myös muissa pienemmissä yhteisöissä.

### Päälinjan metodistit
Päälinjan metodistit muodostavat noin 3 prosenttia Yhdysvaltain väestöstä. Suurin päälinjan metodistikirkkokunta on Yhdistynyt metodistikirkko, johon kuuluu noin 3 prosenttia Yhdysvaltain väestöstä. Muihin päälinjan metodistikirkkoihin kuuluu yhteensä alle prosentti väestöstä.

### Historiallisesti mustat metodistit
Historiallisesti mustiin metodisteihin kuuluu noin alle prosentti Yhdysvaltain väestöstä. Merkittävimmät mustat metodistikirkot ovat African Methodist Episcopal Church, African Methodist Episcopal Zion Church sekä Christian Methodist Episcopal Church. Tämän lisäksi mustia metodisteja on myös muissa pienemmissä yhteisöissä.

## Kannatus
Seurakuntien määrällisesti merkittävimmät osavaltiot metodismin kannalta ovat Pohjois-Carolina, Pennsylvania ja Texas. Suhteellisesti metodismin vahvimmat osavaltiot sijaitsevat maan eteläosan ns. raamattuvyöhykkeellä ja keskilännessä Etelä-Carolinassa, Mississippissä, Alabamassa ja Oklahomassa. Merkittävin metodistinen kirkkokunta on Yhdistynyt metodistikirkko.

## Lähteet